लुधियाना. काकोवाल रोड स्थित गगनदीप कॉलोनी में एक व्यक्ति की हत्या करके अंग काटने के बाद लाश को जलाकर फेंक दिया। पुलिस ने लाश को बरामद करके सिविल अस्पताल में पोस्टमार्टम के लिए भेज दिया है। मरने वाले व्यक्ति की अभी पहचान नहीं हो पाई है।
लोगों ने लाश देख पुलिस को दी सूचना
व्यक्ति की उम्र 30-35 साल के करीब है। थाना बस्ती जोधेवाल पुलिस की ओर से अज्ञात व्यक्ति के खिलाफ हत्या का मामला दर्ज करके कार्रवाई शुरू कर दी गई है। जानकारी के अनुसार गगनदीप कॉलोनी में राहगीरों ने बुधवार की सुबह एक लाश पड़ी देख पुलिस को सूचित किया। पुलिस ने मौके पर पहुंचकर देखा तो लाश की गर्दन, बाजू और टांगे कटी हुई थी और लाश को जलाकर फेंका गया था। पुलिस ने लाश को कब्जे में ले लिया। फिलहाल मामला दर्ज कर पुलिस मरने वाले व्यक्ति के परिवार की तलाश कर रही है।
hin_Deva hin_Deva hin_Deva